Diari Oficial de la Generalitat Valenciana


Sumari del DOGV 7945, del 28-12-2016 (2016/10469)

RESOLUCIÓ de 23 de desembre de 2016, de la Conselleria d'Educació, Investigació, Cultura i Esport, per la qual s'amplia el termini de presentació de les proposicions de la licitació de l'expedient de contractació del servei de direcció d'obra, direcció d'execució material de l'obra, coordinació de seguretat i salut en fase d'execució, i documentació necessària per a la tramitació de llicència ambiental de l'obra de construcció de 9 aules d'infantil, 18 aules de primària, menjador (300, 2t) i gimnàs en el CEIP Ciutat de Cremona.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7945

Data del DOGV
:   28-12-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/10389


Data del document
:   23-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte de serveis

RESOLUCIÓ de 23 de desembre de 2016, de la Conselleria d'Educació, Investigació, Cultura i Esport, per la qual s'amplia el termini de presentació de les proposicions de la licitació de l'expedient de contractació del servei de direcció d'obra, direcció d'execució material de l'obra, coordinació de seguretat i salut en fase d'execució, i documentació necessària per a la tramitació de llicència ambiental de l'obra de construcció de 9 aules d'infantil, 18 aules de primària, menjador (300, 2t) i gimnàs en el CEIP Ciutat de Cremona. [2016/10525]  
  
  
Amb data 15 de desembre de 2016 es va publicar en el Diari Oficial de la Generalitat Valenciana l'anunci de licitació corresponent a l'expedient de contractació del servici de direcció d'obra, direcció d'execució material de l'obra, coordinació de seguretat i salut en fase d'execució, i documentació necessària per a la tramitació de llicència ambiental de l'obra de construcció de 9 aules d'infantil, 18 aules de primària, menjador (300, 2t) i gimnàs en el CEIP Ciutat de Cremona.  
  
A causa d'un problema tècnic de la xarxa informàtica els licitadors han tingut problemes per a l'accés electrònic al projecte de les obres.  
  
A fi de garantir els principis de llibertat d'accés a les licitacions, publicitat i transparència dels procediments, i no-discriminació i igualtat de tracte entre els candidats, resulta necessari ampliar el termini de presentació de les proposicions, rectificant, en conseqüència, les dates de publicació de la qualificació prèvia de la documentació administrativa i de l'obertura de les proposicions tècniques.  
  
Basant-se en els anteriors fets i fonaments de dret, resolc:  
1. Ampliar el termini de presentació de les proposicions de la licitació de l'expedient de contractació del servei de direcció d'obra, direcció d'execució material de l'obra, coordinació de seguretat i salut en fase d'execució, i documentació necessària per a la tramitació de llicència ambiental de l'obra de construcció de 9 aules d'infantil, 18 aules de primària, menjador (300, 2t) i gimnàs en el CEIP Ciutat de Cremona, fins al 9 de gener de 2017.  
2. Rectificar la data en què es publicarà en la Plataforma de Contractació del Sector Públic el resultat de la qualificació prèvia dels sobres 1, que es realitzarà el 18 de gener de 2017.  
3. Rectificar la data d'obertura del sobre 2 (proposició tècnica i relativa a criteris la ponderació dels quals depenga d'un juí de valor), que es realitzarà el dia 25 de gener de 2017.  
4. Ordenar la publicació de l'anunci de licitació en el Diari Oficial de la Generalitat Valenciana.  
  
València, 23 de desembre de 2016.- El conseller d'Educació, Investigació, Cultura i Esport, p. d. (O 28.10.2016, DOGV 7906), el secretari autonòmic d'Educació i Investigació: Miguel Soler Gracia.